REPUBLICA MOLDOVA          РЕСПУБЛИКА  МОЛДОВА CONSILIUL SĂTESC         [image: stema_bw]  СЕЛЬСКИЙ СОВЕТ
           SAUCA                                                     САУКА                                        
                                                                                                         
                                                                            	       proiect                                            
                                           DECIZIE                                             anexa nr.


       23.07.2026                                                                                            nr.3/11

    Cu privire la aprobarea participării satului Sauca, raionul Ocnița în  calitate de membru fondator al Grupării Europene de Cooperare Teritorială „EAST GATE”
Având în vedere:
1. Nota informativă a Primarului;
1. Hotărârile nr. 1–6, adoptate în unanimitate de Adunarea Generală de Constituire a Grupării Europene de Cooperare Teritorială „EAST GATE”, desfășurată la data de 19 martie 2026 la Palatul Parlamentului României, București, cu participarea a 238 de delegați reprezentând autorități publice locale și regionale din România, Republica Bulgaria, Republica Moldova și Ucraina;
1. Avizul comisiei consultative de specialitate în domeniul dreptului și disciplinei a Consiliului Local Sauca;
În temeiul:
1. Art. 8 și art. 109 din Constituția Republicii Moldova;
1. Acordului de Asociere între Republica Moldova, pe de o parte, și Uniunea Europeană și Comunitatea Europeană a Energiei Atomice și statele membre ale acestora, pe de altă parte, semnat la Bruxelles la 27 iunie 2014, ratificat prin Legea nr. 112/2014, în special Titlul IV – Cooperarea economică și alte forme de cooperare sectorială, capitolele referitoare la cooperarea transfrontalieră și regională;
1. Regulamentului (CE) nr. 1082/2006 al Parlamentului European și al Consiliului din 5 iulie 2006 privind o grupare europeană de cooperare teritorială (GECT), astfel cum a fost modificat prin Regulamentul (UE) nr. 1302/2013 al Parlamentului European și al Consiliului din 17 decembrie 2013, în special art. 1 alin. (2), art. 3, art. 3a, art. 4 alin. (1), (2), (3) și (4), art. 5, art. 8 alin. (1) și (2), art. 9 alin. (1) și (2);
1. Cartei europene a autonomiei locale, adoptată la Strasbourg la 15 octombrie 1985, ratificată prin Hotărârea Parlamentului Republicii Moldova nr. 1253/1997;
1. Art. 14 alin. (1) și alin. (2) lit. e), lit. j), lit. p) și lit. y), art. 19, art. 43 alin. (1) lit. a), lit. b) și lit. q), art. 46 alin. (1) și art. 47 alin. (8) din Legea nr. 436/2006 privind administrația publică locală;
1. Art. 4 alin. (1) lit. j) din Legea nr. 435/2006 privind descentralizarea administrativă;
1. Art. 19, art. 20 și art. 27 din Legea nr. 397/2003 privind finanțele publice locale;
1. Codului administrativ al Republicii Moldova nr. 116/2018;
1. Legii nr. 100/2017 privind actele normative,

             CONSILIUL  SĂTESC  SAUCA,  DECIDE:

1. Se aprobă participarea satului Sauca (satului/comunei/orașului/municipiului), prin Consiliul Local Sauca, în calitate de membru fondator al Grupării Europene de Cooperare Teritorială „EAST GATE”, cu sediul în municipiul Constanța, județul Constanța, România, constituită pe durată nedeterminată, în conformitate cu prevederile Regulamentului (CE) nr. 1082/2006, astfel cum a fost modificat prin Regulamentul (UE) nr. 1302/2013, ale Acordului de Asociere RM-UE, precum și ale cadrului normativ național aplicabil.
 2. Se aprobă proiectul Convenției constitutive și Statutul Grupării Europene de Cooperare Teritorială „EAST GATE”, în forma adoptată de Adunarea Generală de Constituire din data de 19 martie 2026, prevăzute în Anexa nr. 1, care face parte integrantă din prezenta decizie.
 3. Se împuternicește Primarul s.Sauca să semneze proiectul Convenției constitutive și Statutul GECT „EAST GATE”, precum și orice alte documente necesare în vederea finalizării procedurii de constituire și înregistrare a grupării, în conformitate cu prevederile Regulamentului (CE) nr. 1082/2006 și ale cadrului normativ național aplicabil.
 4. Consiliul Local Sauca  recunoaște și acceptă structura de guvernanță a GECT „EAST GATE” stabilită prin Hotărârile nr. 3–6 ale Adunării Generale de Constituire din 19 martie 2026, inclusiv:
1. Consiliul de Administrare, format din 111 membri, pentru un mandat de 4 ani;
1. Președintele GECT EAST GATE, dl Florin MITROI, Președintele Consiliului Județean Constanța, pentru un mandat de 2 ani;
1. Directorul GECT EAST GATE cu Mandat Tranzitoriu, dl Sergiu SUHARENCO;
1. Comisia de Cenzori, compusă din 4 membri, câte un reprezentant din fiecare stat partener.
 5. Se aprobă alocarea, din bugetul local al primăriei s.Sauca, a sumei de 984 EUR (nouă sute optzeci și patru euro), unde este inclus taxa pe valoarea adăugată în conformitate cu legislația fiscală în vigoare, echivalentul în lei moldovenești la cursul oficial al Băncii Naționale a Moldovei din data efectuării plății, reprezentând contribuția s.Sauca la cheltuielile necesare finalizării procedurii de constituire și dobândire a personalității juridice a GECT „EAST GATE”.
   Suma prevăzută la alin. (1) se suportă din bugetul local al primăriei s.Sauca și se cuprinde în bugetul exercițiului bugetar în curs, cu respectarea prevederilor Legii nr. 397/2003 privind finanțele publice locale și ale Legii finanțelor publice și responsabilității bugetar-fiscale nr. 181/2014.
   Plata se efectuează de către Contabilitatea Primăriei s.Sauca, după intrarea în vigoare a prezentei decizii.
6. Secretara Consiliului Local Sauca va  comunica prezenta decizie:
1. Oficiului Teritorial Edineț al Cancelariei de Stat, în vederea exercitării controlului obligatoriu de legalitate;
1. Primarului satului Sauca;
1. Contabilitatea din cadrul Primăriei satului Sauca;
1. Directorului GECT „EAST GATE” cu Mandat Tranzitoriu.
7. Comunicarea prezentei decizii Oficiului Teritorial al Cancelariei de Stat, prevăzută la art. 6, se realizează în termenul stabilit de art. 64 din Legea nr. 436/2006 privind administrația publică locală, în vederea exercitării controlului obligatoriu de legalitate.
[bookmark: _Hlk235093801]   Prezenta decizie poate fi contestată la Judecătoria Edineţ, sediul Ocniţa, adresa: or.Ocniţa, str.Burebista, nr.47, în condițiile și termenele prevăzute de Codul administrativ al Republicii Moldova nr. 116/2018.


       Preşedintele şedinţei                                                         
       Contrasemnat :
       Secretara consiliului local                                               


INIȚIATOR:
Primarul s.Sauca
Jjitari Iraida
(numele, prenumele, semnătura)





                                              REPUBLICA MOLDOVA
RAIONUL OCNIȚA
 PRIMĂRIA SAUCA
PRIMARUL
NOTĂ INFORMATIVĂ
la proiectul de decizie privind aprobarea participării
Satului Sauca, raionul Ocnița în calitate de membru fondator
al Grupării Europene de Cooperare Teritorială „EAST GATE”
1. Denumirea autorului și a participanților la elaborarea proiectului
Autorul proiectului de decizie este Primarul s.Sauca, doamna Jitari Iraida în temeiul atribuțiilor conferite de art. 29 alin. (1) lit. d) și lit. e) din Legea nr. 436/2006 privind administrația publică locală. La elaborarea proiectului au participat Secretarul Consiliului Local și serviciile de specialitate din cadrul Primăriei.
2. Condițiile ce au impus elaborarea proiectului și finalitățile urmărite
Regulamentul (CE) nr. 1082/2006 al Parlamentului European și al Consiliului din 5 iulie 2006 privind o grupare europeană de cooperare teritorială (GECT), astfel cum a fost modificat prin Regulamentul (UE) nr. 1302/2013 din 17 decembrie 2013, a instituit cadrul juridic european care permite autorităților publice din statele membre și din statele terțe vecine Uniunii Europene să constituie grupări dotate cu personalitate juridică, în scopul facilitării și promovării cooperării teritoriale transfrontaliere, transnaționale și interregionale.
Republica Moldova, în calitate de stat asociat la Uniunea Europeană în baza Acordului de Asociere ratificat prin Legea nr. 112/2014, beneficiază de cadrul cooperării teritoriale prevăzut în Titlul IV al Acordului. Participarea autorităților administrației publice locale din Republica Moldova la grupări europene de cooperare teritorială constituie un instrument efectiv de aprofundare a integrării europene la nivel teritorial.
Cadrul legal național de abilitare pentru participarea autorităților publice locale din Republica Moldova la GECT este în curs de adoptare prin proiectul Legii nr. 87/2026, aflat în procedură parlamentară. Adoptarea prezentei decizii anterior intrării în vigoare a legii de abilitare se justifică prin necesitatea respectării termenului de 6 luni prevăzut de Hotărârea nr. 2 a Adunării Generale de Constituire pentru aprobarea proiectelor Convenției constitutive și Statutului de către organele deliberative ale fiecărui membru fondator. Producerea efectelor juridice ale prezentei decizii este condiționată de intrarea în vigoare a legii speciale de abilitare.
3. Descrierea inițiativei GECT „EAST GATE”
La data de 18 septembrie 2025, la Chișinău, în prezența Doamnei Președinte a Republicii Moldova, Maia SANDU, cu susținerea Vicepreședintelui Parlamentului European, Victor NEGRESCU, și a Domnului Siegfried MUREȘAN (prin intervenție video), în prezența Domnului Eugen TOMAC, a Secretarului General al Autorității Vamale Române, a Directorului Serviciului Vamal al Republicii Moldova, a ambasadorilor Ucrainei și Poloniei, a reprezentanților Ambasadei României la Chișinău și a peste 300 de reprezentanți ai administrațiilor publice locale de nivelul I și II din Ucraina, România și Republica Moldova, a fost constituit Comitetul privind înființarea Grupării Europene de Cooperare Teritorială „EAST GATE”.
La data de 18 noiembrie 2025, în prezența Președintelui Parlamentului Republicii Moldova, dl Igor GROSU, a fost decisă harta preliminară a GECT „EAST GATE”, cuprinzând autorități ale administrațiilor publice locale de nivelul I și II, instituții publice și entități eligibile conform Regulamentului (CE) nr. 1082/2006 din următoarele regiuni și unități administrativ-teritoriale: regiunile Cernăuți, Vinița și Odesa din Ucraina; județele Suceava, Botoșani, Iași, Galați, Brăila, Tulcea, Călărași și Constanța din România; regiunile Silistra, Dobrici, Varna și Ruse din Republica Bulgaria; precum și întregul teritoriu al Republicii Moldova.
La data de 19 martie 2026, în Sala „Nicolae Iorga” a Palatului Parlamentului României, București, a avut loc Adunarea Generală de Constituire a Grupării Europene de Cooperare Teritorială „EAST GATE”, la care au participat 238 de delegați, reprezentând autorități publice locale și regionale din patru state: România, Republica Bulgaria, Republica Moldova și Ucraina.
Lucrările au fost deschise de dl Sergiu SUHARENCO, Conducătorul Comitetului de Inițiativă al GECT EAST GATE. La eveniment au adresat discursuri de salut Doamna Andreea MIU, Secretarul General al Administrației Prezidențiale, care a transmis mesajul Președintelui României, dl Nicușor DAN, precum și deputați, reprezentanți ai comunităților naționale din Parlamentul României și E.S. dl Radko VLAYKOV, Ambasadorul Republicii Bulgaria în România. La lucrări au participat și reprezentanții ambasadelor Ucrainei și Republicii Moldova.
Adunarea Generală de Constituire a adoptat, în unanimitate, următoarele hotărâri:
Hotărârea nr. 1 – constituirea GECT „EAST GATE”, cu sediul în municipiul Constanța, județul Constanța, pe durată nedeterminată, formată din entități publice din cele patru state, în conformitate cu Regulamentul (CE) nr. 1082/2006;
Hotărârea nr. 2 – aprobarea proiectelor Convenției constitutive și Statutului GECT „EAST GATE”, care urmează a fi supuse aprobării organelor deliberative ale fiecărui membru fondator, în termen de 6 luni;
Hotărârea nr. 3 – alegerea Consiliului de Administrare, compus din 111 membri, pentru un mandat de 4 ani, cu delegarea unor atribuții către acesta până la prima ședință ordinară a Adunării Generale;
Hotărârea nr. 4 – alegerea dl Florin MITROI, Președintele Consiliului Județean Constanța, în funcția de Președinte al GECT EAST GATE, pentru un mandat de 2 ani;
Hotărârea nr. 5 – desemnarea dl Sergiu SUHARENCO în funcția de Director al GECT EAST GATE, cu Mandat Tranzitoriu, având ca prioritate absolută finalizarea procesului de înregistrare formală a grupării;
Hotărârea nr. 6 – stabilirea componenței numerice a Comisiei de Cenzori din 4 membri, câte un reprezentant din fiecare stat partener.
4. Obiectivele GECT „EAST GATE” și beneficiile participării
GECT „EAST GATE” are ca obiectiv principal facilitarea și promovarea cooperării teritoriale transfrontaliere între autoritățile publice locale și regionale din România, Republica Bulgaria, Republica Moldova și Ucraina, în vederea consolidării coeziunii economice, sociale și teritoriale în spațiul estic al Uniunii Europene.
Participarea satului Sauca în calitate de membru fondator al GECT „EAST GATE” prezintă următoarele avantaje:
1. accesul direct la instrumentele de finanțare ale Uniunii Europene, inclusiv programele de cooperare transfrontalieră Interreg NEXT, Fondul de Vecinătate, Dezvoltare și Cooperare Internațională (NDICI – Global Europe), Mecanismul pentru Țări Asociate, precum și alte mecanisme de finanțare transnațională;
1. consolidarea capacității instituționale a autorității publice locale de a gestiona și implementa proiecte cu finanțare europeană în parteneriat cu autorități din statele membre ale Uniunii Europene și din statele vecine;
1. participarea la rețeaua instituțională a GECT la nivel european, cu reprezentare în Consiliul de Administrare și acces la mecanismele de decizie ale grupării;
1. promovarea intereselor economice, culturale și sociale ale comunității locale în spațiul transfrontalier și aprofundarea procesului de integrare europeană la nivel teritorial;
1. dezvoltarea de parteneriate strategice cu autorități publice din România, Republica Bulgaria și Ucraina, în domenii precum infrastructura, mediul, turismul, educația, sănătatea, dezvoltarea rurală și patrimoniul cultural.

5. Cadrul juridic aplicabil
Prezentul proiect de decizie se fundamentează pe următoarele acte normative:
1. Constituția Republicii Moldova, în special art. 8 (respectarea dreptului internațional) și art. 109 (principiile fundamentale ale administrării publice locale);
1. Acordul de Asociere RM-UE, ratificat prin Legea nr. 112/2014, în special Titlul IV privind cooperarea economică și sectorială;
1. Regulamentul (CE) nr. 1082/2006 al Parlamentului European și al Consiliului, astfel cum a fost modificat prin Regulamentul (UE) nr. 1302/2013, în special art. 1 alin. (2), art. 3, art. 3a, art. 4 alin. (1), (2), (3) și (4), art. 5, art. 8 alin. (1) și (2), art. 9 alin. (1) și (2);
1. Carta europeană a autonomiei locale, ratificată prin Hotărârea Parlamentului Republicii Moldova nr. 1253/1997;
1. Legea nr. 436/2006 privind administrația publică locală, în special art. 14 alin. (2) lit. e), lit. j), lit. p) și lit. y), art. 19, art. 43 alin. (1) lit. a), lit. b) și lit. q), art. 46 alin. (1) și art. 47 alin. (8);
1. Legea nr. 435/2006 privind descentralizarea administrativă, în special art. 4 alin. (1) lit. j);
1. Legea nr. 397/2003 privind finanțele publice locale;
1. Legea finanțelor publice și responsabilității bugetar-fiscale nr. 181/2014;
1. Codul administrativ al Republicii Moldova nr. 116/2018;
1. Legea nr. 100/2017 privind actele normative;

Potrivit art. 4 alin. (2) din Regulamentul (CE) nr. 1082/2006, fiecare membru potențial notifică statul său cu privire la intenția sa de a participa la GECT și transmite acestuia un exemplar al Convenției și Statutului propuse, împreună cu hotărârea de aprobare adoptată de organul său deliberativ.
Conform art. 4 alin. (3) din același regulament, statul dispune de un termen de șase luni de la primirea notificării pentru a aproba sau refuza participarea membrului, iar lipsa unui răspuns în acest termen echivalează cu aprobarea.
6. Fundamentarea economico-financiară
Participarea satului Sauca la constituirea GECT „EAST GATE” implică o contribuție financiară destinată acoperirii cheltuielilor necesare finalizării procedurii de constituire și dobândire a personalității juridice a grupării, în cuantum de 820 EUR (opt sute douăzeci euro), la care se adaugă taxa pe valoarea adăugată în conformitate cu legislația fiscală în vigoare.
Contravaloarea în lei moldovenești se calculează la cursul oficial al Băncii Naționale a Moldovei din data efectuării plății.
Suma se suportă din bugetul local al primăriei s.Sauca și se cuprinde în bugetul exercițiului bugetar în curs.
Această contribuție acoperă cheltuielile aferente procedurii de constituire a GECT (taxe notariale, traduceri autorizate, apostilări și legalizări, comunicări oficiale și alte cheltuieli strict necesare finalizării înregistrării), în conformitate cu Hotărârea nr. 5 a Adunării Generale de Constituire, care autorizează Directorul cu Mandat Tranzitoriu să efectueze exclusiv cheltuieli strict necesare procedurii de constituire.
Contribuția este modestă și proporțională, reflectând principiul repartizării echitabile a costurilor de constituire între cei peste 250 de membri fondatori, și nu generează un impact bugetar semnificativ asupra bugetului local.
7. Modul de încorporare a actului în cadrul normativ în vigoare
Proiectul de decizie se încadrează în cadrul normativ în vigoare, respectând:
1. competențele consiliului local prevăzute de art. 14 din Legea nr. 436/2006 privind administrația publică locală;
1. principiile autonomiei locale și descentralizării administrative consacrate de Constituția Republicii Moldova și de Legea nr. 435/2006;
1. obligațiile asumate de Republica Moldova prin Acordul de Asociere cu Uniunea Europeană;
1. normele privind finanțele publice locale stabilite de Legea nr. 397/2003 și Legea nr. 181/2014.

Proiectul de decizie nu generează contradicții cu actele normative în vigoare. Producerea integrală a efectelor juridice este condiționată de intrarea în vigoare a Legii nr. 87/2026 de abilitare, aflată în procedură parlamentară.
8. Procedura ulterioară de înregistrare
Directorul GECT EAST GATE cu Mandat Tranzitoriu, dl Sergiu SUHARENCO, va coordona în continuare procesul de înregistrare formală și obținere a personalității juridice a grupării, în conformitate cu Hotărârea nr. 5 a Adunării Generale de Constituire.
9. Avizarea și consultarea publică
Prezentul proiect de decizie a fost supus procedurii de transparență decizională în conformitate cu Legea nr. 239/2008 privind transparența în procesul decizional și a fost publicat pe pagina web oficială a Primăriei s.Sauca și pe panoul informativ al Primăriei, pentru consultare publică.
A fost solicitat avizul Comisiei consultative de specialitate a Consiliului Local Sauca.
10. Propunere
Având în vedere cele expuse, propun Consiliului Local Sauca adoptarea proiectului de decizie privind aprobarea participării s.Sauca, raionul Ocnița în calitate de membru fondator al Grupării Europene de Cooperare Teritorială „EAST GATE”, inclusiv:
1. aprobarea proiectului Convenției constitutive și a proiectului Statutului GECT „EAST GATE”;
1. împuternicirea Primarului să semneze proiectele actelor fondatoare și să transmită dosarul de notificare autorităților competente;
1. alocarea din bugetul local a sumei de 820 EUR plus TVA, pentru cheltuielile necesare finalizării procedurii de constituire;
1. comunicarea deciziei către autoritățile și instituțiile competente.

PRIMARUL __________________

_____________________________
(numele, prenumele, semnătura)

